Μπαρτολομέους Άσστεϋν

Ο Μπαρτολομέους Άσστεϋν (Bartholomeus Abrahamsz. Assteyn, 1607 Ντόρντρεχτ – 1669–1677 πιθανώς Ντόρντρεχτ) ήταν Ολλανδός ζωγράφος. Ο Μπαρτολομέους Άσστεϋν ήταν γιος ζωγράφου από τη Γάνδη, του Άμπραχαμ Μπαρτολομέουζ. Το έτος 1631 έγινε μέλος της συντεχνίας ζωγράφων του Αγίου Λουκά του Ντόρντρεχτ. Ο Άσστεϋν ζούσε με την οικογένειά του στην Φρίσεστραατ (Vriesestraat). Το 1651 αναγράφεται ως ο λογιστής της τοπικής συντεχνίας ζωγράφων. Η ακριβής ημερομηνία θανάτου του δεν είναι γνωστή. Το τελευταίο αυθεντικοποιημένο έργο του χρονολογείται από το 1669. Ο Άσστεϋν ήταν παραγωγικός καλλιτέχνης. Αν και δεν θεωρείται καινοτόμος, δημιούργησε αξιόλογες νεκρές φύσεις. Οι συνθέσεις του Άσστεϋν επηρεάζονται ιδιαίτερα από τον Γιοχάννες  Μπόσχερτ  και η τεχνική ζωγραφικής του θυμίζει τον Μπαλτάσαρ φαν ντερ Αστ.

Δείτε επίσης 
 Κατάλογος Ολλανδών ζωγράφων

Παραπομπές

Εξωτερικοί σύνδεσμοι 

 Έργα και λογοτεχνία για τον Bartholomeus Assteyn
 Bartholomeus Assteyn στο Museo del Territorio Biellese, Biella, Ιταλία

Ολλανδοί ζωγράφοι